Perussuomalaisten eduskuntaryhmä

Perussuomalaisten eduskuntaryhmä (ps.) on perussuomalaisten kansanedustajien muodostama yhteistyöelin eduskunnassa.

Historiaa

Ennen vuotta 2011

Puolueen perustamisesta vuonna 1995 vuoteen 2003 Perussuomalaisten ainoa kansanedustaja oli Raimo Vistbacka.

Eduskuntavaaleissa 2003 kansanedustajien määrä kasvoi kolmeen. Valituiksi tulivat Vistbacka, Tony Halme ja Timo Soini.

Eduskuntavaaleissa 2007 kansanedustajien määrä kasvoi viiteen. Kansanedustajat olivat Vistbacka, Soini, Pentti Oinonen, Pirkko Ruohonen-Lerner ja Veltto Virtanen. Kun Soini valittiin Euroopan parlamenttiin vuonna 2009, hänen tilalleen kansanedustajaksi nousi Pietari Jääskeläinen. Myös Keskustan kansanedustaja Markku Uusipaavalniemi loikkasi Perussuomalaisiin 11. marraskuuta 2010.

Vaalikausi 2011–2015

Vuoden 2011 eduskuntavaaleissa Perussuomalaiset sai Suomen historian toiseksi suurimman vaalivoiton s. 55, kun puolueen kannatus nousi 15 prosenttiyksikköä ja edustajapaikkojen määrä kasvoi 34:llä. Puolueen silloinen puheenjohtaja Timo Soini kutsui vaalivalvojaisissa voittoa "isoksi jytkyksi". Perussuomalaisten uudessa eduskuntaryhmässä oli 39 kansanedustajaa, mikä teki siitä kolmanneksi suurimman puolueen.https://vaalit.yle.fi/tulospalvelu/2011/

Eduskuntaryhmän puheenjohtajana toimi Pirkko Ruohonen-Lerner valtiopäivillä 2011–2013 ja Jari Lindström valtiopäivillä 2014.

Kansanedustaja James Hirvisaari erotettiin eduskuntaryhmästä 17. huhtikuuta 2012, koska hän kieltäytyi erottamasta humoristisen blogin kirjoittanutta avustajaansa. Erottamisen määräaika umpeutui 15. syyskuuta 2012, mutta hän ei palannut enää eduskuntaryhmään. Tämä aiheutti eduskuntaryhmän pienemisen pysyvästi yhdellä.

Kun kansanedustaja Jussi Halla-aho valittiin Euroopan parlamenttiin vuonna 2014, hänen tilalleen kansanedustajaksi nousi Mika Raatikainen.

Kansanedustaja Laila Koskela loikkasi keskustaan 4. marraskuuta 2014, minkä jälkeen eduskuntaryhmässä oli 37 jäsentä.

Vaalikausi 2015–2019
Vuoden 2015 eduskuntavaaleissa Perussuomalaiset sai 38 edustajaa, mutta yhden paikan menetyksestä huolimatta se nousi toiseksi suurimmaksi puolueeksi. Se osallistui vaalien jälkeen muodostettuun Juha Sipilän hallitukseen.

22. kesäkuuta 2016 ryhmä pieneni yhdellä, kun Maria Tolppanen loikkasi sosialidemokraatteihin.

Eduskuntaryhmän puheenjohtajana toimi Sampo Terho, kunnes hän siirtyi ministeriksi 5. toukokuuta 2017. Uudeksi puheenjohtajaksi valittiin Toimi Kankaanniemi.

13. kesäkuuta 2017 eli kaksi päivää vuoden 2017 puoluekokouksen päättymisen jälkeen Perussuomalaisten eduskuntaryhmä hajosi, kun 20 kansanedustajaa muodosti eduskuntaryhmän nimeltä Uusi vaihtoehto ja kaksi muuta kansanedustajaa ilmoitti tämän jälkeen erostaan. Jäljelle jäi 15 kansanedustajaa. Toimi Kankaanniemi erosi eduskuntaryhmän puheenjohtajan tehtävästä ja uudeksi puheenjohtajaksi valittiin kansanedustaja Leena Meri.

Kansanedustaja Veera Ruoho erosi ryhmästä samassa yhteydessä kun Uusi vaihtoehto perustettiin ja Ruoho harkitsikin liittymistä Uuteen vaihtoehtoon, mutta ennen eduskunnan kesätaukoa hän liittyi kuitenkin kokoomukseen. Perussuomalaisten ryhmästä eronneista ensin Kike Elomaa ja myöhemmin Arja Juvonen palasivat ryhmään vielä kesäkuun 2017 aikana. Toisin kuin Elomaa, Juvonen ei missään vaiheessa liittynyt Uusi vaihtoehto -ryhmään.

Eduskuntaryhmän hajoamisen seurauksena Perussuomalaiset siirtyi oppositioon.

Vaalikausi 2019–2023
Vuoden 2019 eduskuntavaaleissa puolueesta tuli toiseksi suurin ja se sai 39 paikkaa ryhmäänsä, jolloin vuonna 2017 tapahtuneen eduskuntaryhmän hajoamisen seurauksena menetetyt paikat saatiin takaisin. Valituista kansanedustajista 24 oli uusia ja edelliseltä eduskuntakaudelta jatkavia edustajia oli vain 15.https://vaalit.yle.fi/ev2019/fi/parties/23 Puoluejohtaja Jussi Halla-aho oli yksi uusina valituista kansanedustajista. Hän tuli kotimaan politiikkaan Euroopan parlamentista vasta heinäkuussa 2019https://www.eduskunta.fi/FI/kansanedustajat/Sivut/1109.aspx. Teuvo Hakkarainen ja Laura Huhtasaari puolestaan siirtyivät silloin Euroopan parlamenttiin, jolloin heidän tilalleen eduskuntaan nousivat Toimi Kankaanniemi ja Petri Huru.

Eduskuntaryhmän puheenjohtajana toimi Ville Tavio koko vaalikauden ajan.

Kansanedustaja Ano Turtiainen erotettiin 4. kesäkuuta 2020 toistaiseksi perussuomalaisten eduskuntaryhmästä, kun hän oli jakanut pilkkaavan kuvan kuolleesta George Floydista. Tämän seurauksena eduskuntaryhmän koko pieneni 38 edustajaan.https://www.mtvuutiset.fi/artikkeli/ano-turtiainen-erotettu-toistaiseksi-perussuomalaisten-eduskuntaryhmasta/7838538 12. tammikuuta 2023 aiemmin kokoomusta edustanut kansanedustaja Wille Rydman liittyi Perussuomalaisiin, mikä kasvatti eduskuntaryhmän takaisin 39 edustajaan.https://www.suomenuutiset.fi/wille-rydman-hyvaksyttiin-perussuomalaisten-eduskuntaryhman-jaseneksi/

 Vaalikausi 2023–2027 
Vuoden 2023 eduskuntavaaleissa ryhmä kasvoi seitsemällä 46 kansanedustajaan, mutta pysyi toiseksi suurimpana.  Ryhmässä oli paljon vaihtuvuutta, sillä kansanedustajista 16 on ensikertalaisia. Edellisissä vaaleissa valituista kansanedustajista seitsemän jäi valitsematta (Olli Immonen, Jouni Kotiaho, Rami Lehto, Jukka Mäkynen, Mika Niikko, Tom Packalén ja Jussi Wihonen) ja kolme ei asettunut ehdolle (Toimi Kankaanniemi, Riikka Slunga-Poutsalo ja Veikko Vallin). 20. kesäkuuta 2023 alkaen Perussuomalaiset on osallistunut Petteri Orpon hallitukseen, minkä muodostamisen jälkeen eduskuntaryhmän puheenjohtajaksi valittiin Jani Mäkelä.

Poliittisesti vasemmistolaisen lehden Ny Tidin artikkelin mukaan kauden 2023–27 edustajista hieman yli kolmasosa on levittänyt äärioikeiston aineistoa, osallistunut tapahtumiin radikaali- tai äärioikeiston kanssa tai omaa juuret äärioikeiston järjestössä. Kuudella on tausta Suomen Sisussa. Viisitoista on levittänyt väestönvaihtoteoriaa. Kolme on  tuomittu yllyttämisestä etnisiä ryhmiä vastaan ja kahta muuta on syytetty vastaavasta, mutta ei tuomittu.

Kansanedustaja Timo Vornanen erotettiin 2. toukokuuta 2024 toistaiseksi perussuomalaisten eduskuntaryhmästä luottamuspulan vuoksi. Vornanen oli osallisena 25. ja 26. huhtikuuta 2024 välisenä yönä tapahtuneessa ampumavälikohtauksessa Helsingin keskustassa. Asiasta on käynnissä poliisin esitutkinta. 

Kun Sebastian Tynkkynen valittiin Euroopan parlamenttiin vuonna 2024, hänen tilalleen kansanedustajaksi nousi Merja Rasinkangas.https://www.suomenuutiset.fi/uusi-kansanedustaja-merja-rasinkangas-lasten-ja-nuorten-huolenpitoon-tarvitaan-lasna-olevaa-ja-jamakkaa-vanhemmuutta/ 24. lokakuuta 2024 Keskustan kansanedustaja Pekka Aittakumpu loikkasi Perussuomalaisiin.https://www.suomenuutiset.fi/perussuomalaisten-eduskuntaryhma-hyvaksyi-pekka-aittakummun-ryhman-jaseneksi/

Kansanedustaja Mikko Polvinen loikkasi keskustaan 5. helmikuuta 2026, minkä jälkeen eduskuntaryhmässä on ollut 45 jäsentä.

Jäsenet
 Nimi Vaalipiiri Äänet Kansanedustajana Toiminta eduskunnassa tai hallituksessa  Oulu  2019– LaV jäsen, LiV jäsen, TyV varajäsen, EN:n Suomen valtuuskunnan varajäsen  Savo-Karjala  2019– SuV jäsen, UaV varajäsen, VaV varajäsen, hallinto- ja turvallisuusjaoston jäsen, sivistys- ja tiedejaoston jäsen, HaV varajäsen, IPU:n Suomen ryhmän johtokunnan varajäsen  Pirkanmaa  2023– PuV jäsen, TyV jäsen, PN:n Suomen valtuuskunnan varajäsen  Kaakkois-Suomi  2011– SuV jäsen, LaV puheenjohtaja, TyV varajäsen, PN:n Suomen valtuuskunnan jäsen, puhemiesneuvoston jäsen, kansainvälisten asiain foorumin jäsen, eduskunnan tilintarkastaja  Varsinais-Suomi  2011– SuV jäsen, MmV jäsen, SiV varajäsen, Kelan valtuutettu  Keski-Suomi  2023– StV varajäsen, TaV jäsen, TuV jäsen, Itlan valtuuskunnan jäsen  Helsinki  2011–2014, 2019– eduskunnan puhemies, puhemiesneuvoston jäsen, kansliatoimikunnan jäsen, kansainvälisten asiain foorumin jäsen  Satakunta  2015–2019, 2023– SuV 1. varapuheenjohtaja, MmV jäsen, SiV jäsen, Sitran hallintoneuvoston jäsen, Aasian ja Euroopan parlamentaarisen kokouksen Suomen valtuuskunnan jäsen  Satakunta  2019– LiV jäsen, MmV varajäsen, PuV varajäsen, YmV jäsen, Etyjin parlamentaarisen yleiskokouksen Suomen valtuuskunnan varajäsen  Keski-Suomi  2023– TrV jäsen, LiV varajäsen, PuV jäsen, Naton parlamentaarinen yleiskokouksen Suomen valtuuskunnan puheenjohtaja, kansainvälisten asiain foorumin jäsen  Varsinais-Suomi  2019– PeV varapuheenjohtaja, UaV jäsen, eduskuntaryhmän 2. varapuheenjohtaja, Etyjin parlamentaarisen yleiskokouksen Suomen valtuuskunnan jäsen, PN:n Suomen valtuuskunnan varajäsen  Lappi  2019– sosiaali- ja terveysministeri  Uusimaa  2011– PeV varajäsen, TrV jäsen, PN:n Suomen valtuuskunnan varajäsen, Ylen hallintoneuvoston jäsen  Oulu  2023– MmV jäsen, TaV jäsen, YmV varajäsen, PN:n Suomen valtuuskunnan varajäsen, Kelan varavaltuutettu, Itämeren parlamentaarikkokonferenssin Suomen valtuuskunnan jäsen  Uusimaa  2023– SuV jäsen, PeV jäsen, TrV varajäsen, SiV varajäsen, Ylen hallintoneuvoston jäsen  Uusimaa  2019– SuV varajäsen, LaV jäsen, SiV varapuheenjohtaja, Sitran hallintoneuvoston jäsen, Itlan valtuuskunnan jäsen  Satakunta  2019– VaV jäsen, maatalousjaoston jäsen, kunta- ja hyvinvointijaoston jäsen, MmV varajäsen, StV varajäsen  Kaakkois-Suomi  2019– LiV jäsen, PuV varajäsen, TuV jäsen  Häme  2023– HaV jäsen, LaV jäsen, Kelan varavaltuutettu  Varsinais-Suomi  2019– VaV varajäsen, työ- ja elinkeinojaoston lisäjäsen, asunto- ja ympäristöjaoston jäsen, MmV varajäsen, TyV jäsen  Uusimaa  2015– oikeusministeri  Vaasa  2019– VaV varajäsen, maatalousjaoston jäsen, liikennejaoston jäsen, PuV jäsen, TaV varajäsen  Kaakkois-Suomi  2015– eduskuntaryhmän puheenjohtaja, SuV varajäsen, PeV varajäsen, LiV jäsen  Pirkanmaa  2019– UaV jäsen, TrV varapuheenjohtaja, PuV varajäsen, Sitran hallintoneuvoston jäsen  Häme  2023– PeV jäsen, HaV jäsen, LaV varajäsen, StV varajäsen, EN:n Suomen valtuuskunnan jäsen, Kelan valtuutettu  Vaasa  2019– HaV puheenjohtaja, puhemiesneuvoston jäsen, kansainvälisten asiain foorumin jäsen  Uusimaa  2023– TaV varajäsen, TyV jäsen, YmV jäsen, PN:n Suomen valtuuskunnan varajäsen, Kelan varavaltuutettu  Oulu  2023– SuV varajäsen, LaV varajäsen, TyV jäsen, YmV jäsen, Itämeren parlamentaarikkokonferenssin Suomen valtuuskunnan jäsen  Pirkanmaa  2019– UaV varajäsen, TaV puheenjohtaja, YmV varajäsen, pankkivaltuutettu, puhemiesneuvoston jäsen, kansainvälisten asiain foorumin jäsen, Ulkopoliittisen instituutin hallituksen jäsen  Uusimaa  2019– valtiovarainministeri, pääministerin sijainen  Häme  2019– liikenne- ja viestintäministeri  Helsinki  2019– sisäministeri  Oulu  2024– TuV varajäsen, YmV jäsen  Savo-Karjala  2019– VaV jäsen, maatalousjaoston lisäjäsen, hallinto- ja turvallisuusjaoston lisäjäsen, kunta- ja hyvinvointijaoston puheenjohtaja, StV jäsen, TaV varajäsen, UaV varajäsen, PN:n Suomen valtuuskunnan jäsen, EN:n Suomen valtuuskunnan jäsen, pankkivaltuutettu, Välimeren unionin parlamentaarisen yleiskokouksen Suomen valtuuskunnan varajäsen  Vaasa  2023– PeV varajäsen, LiV jäsen, StV jäsen, Kelan valtuutettu, Itlan valtuuskunnan varajäsen  Häme  2015– VaV jäsen, hallinto- ja turvallisuusjaoston puheenjohtaja, asunto- ja ympäristöjaoston jäsen, PuV jäsen, HaV varajäsen, kansliatoimikunnan jäsen, Ylen hallintoneuvoston varapuheenjohtaja  Uusimaa  2023– PeV jäsen, LiV varajäsen, Itämeren parlamentaarikkokonferenssin Suomen valtuuskunnan varajäsen, valtakunnanoikeuden jäsen  Helsinki  2015– elinkeinoministeri  Pirkanmaa  2015– VaV jäsen, verojaoston jäsen, työ- ja elinkeinojaoston jäsen, LaV varajäsen, TuV varajäsen, eduskunnan varatilintarkastaja  Lappi  2023– SiV jäsen, TyV varajäsen, YmV jäsen, Arktisen alueen parlamentaarikkokonferenssin Suomen valtuuskunnan jäsen  Vaasa  2023– SiV varajäsen, StV jäsen, TaV jäsen, TyV varajäsen, PN:n Suomen valtuuskunnan jäsen, Itlan valtuuskunnan jäsen, Välimeren unionin parlamentaarisen yleiskokouksen Suomen valtuuskunnan jäsen  Oulu  2019– UaV jäsen, HaV varajäsen, MmV puheenjohtaja, puhemiesneuvoston jäsen, eduskuntaryhmän 1. varapuheenjohtaja, Etyjin parlamentaarisen yleiskokouksen Suomen valtuuskunnan jäsen, kansainvälisten asiain foorumin jäsen  Kaakkois-Suomi  2023– VaV varajäsen, sivistys- ja tiedejaoston jäsen, työ- ja elinkeinojaoston jäsen, asunto- ja ympäristöjaoston lisäjäsen, LiV varajäsen, SiV jäsen, Ylen hallintoneuvoston jäsen, Arktisen alueen parlamentaarikkokonferenssin Suomen valtuuskunnan jäsen  Varsinais-Suomi  2015– ulkomaankauppa- ja kehitysministeri  Pirkanmaa  2023– TrV varajäsen, HaV jäsen, LaV jäsen, TuV varajäsen, PN:n Suomen valtuuskunnan jäsen, Ylen hallintoneuvoston jäsen  Oulu  2011– UaV jäsen, VaV jäsen, verojaoston jäsen, liikennejaoston lisäjäsen, TuV jäsen, pankkivaltuutettu

Ryhmän puheenjohtajat
1995–2011 Raimo Vistbacka
2011–2014 Pirkko Ruohonen-Lerner
2014–2015 Jari Lindström
2015–2017 Sampo Terho
2017 Toimi Kankaanniemi
2017–2019 Leena Meri
2019–2023 Ville Tavio
2023 Lulu Ranne
2023– Jani Mäkelä

Lähteet

Aiheesta muualla
Eduskunta.fi: Perussuomalaisten eduskuntaryhmä

Luokka:Eduskuntaryhmät
Eduskuntaryhmä